b'\n_START_ARTICLE_\nNG-11\n_START_SECTION_\nDer\xc4\xabg\xc4\x81 krava\n_START_PARAGRAPH_\nKop\xc4\x93j\xc4\x81 kravas masa bija 3436 kg._NEWLINE_Kosmosa ku\xc4\xa3a herm\xc4\x93tiskaj\xc4\x81 nodal\xc4\xabjum\xc4\x81 atrad\xc4\x81s 3162 kg kravas: lietas apkalpei (936 kg), rezerves da\xc4\xbcas stacijas iek\xc4\x81rt\xc4\x81m (628 kg), krava zin\xc4\x81tniskajiem p\xc4\x93t\xc4\xabjumiem (1569 kg), datoru iek\xc4\x81rtas (5 kg), \xc4\x81rpusku\xc4\xa3a aktivit\xc4\x81\xc5\xa1u apr\xc4\xabkojums (24  kg)._NEWLINE_Nehermetiz\xc4\x93t\xc4\x81 krava bija NanoRacks palai\xc5\xa1anas iek\xc4\x81rta ar Cubesat pavado\xc5\x86iem (239 kg) un Northrop Grumman iek\xc4\x81rtas (35 kg).\n_START_SECTION_\nLidojuma gaita\n_START_PARAGRAPH_\nCygnus tika palaists 2019.\xc2\xa0gada 17.\xc2\xa0apr\xc4\xabl\xc4\xab 20:46:07 UTC ar nes\xc4\x93jra\xc4\xb7eti Antares 230 no Vidusatlantisk\xc4\x81 re\xc4\xa3ion\xc4\x81l\xc4\x81 kosmoporta (MARS) starta laukuma LP-0A. 20:55 UTC kravas ku\xc4\xa3is atdal\xc4\xabj\xc4\x81s no ra\xc4\xb7etes otr\xc4\x81 pak\xc4\x81pes. 20:59 UTC no otr\xc4\x81s pak\xc4\x81pes tika atdal\xc4\xabti pavado\xc5\x86i SASSI-2, ThinSat 1A, ThinSat 1B, ThinSat 1C, ThinSat 1D, ThinSat 1E, ThinSat 1F, ThinSat 1G, ThinSat 1H, ThinSat 1I, ThinSat 1J, ThinSat 1K, ThinSat 1L._NEWLINE_19. apr\xc4\xabl\xc4\xab Cygnus pietuvoj\xc4\x81s stacijai. 09:28 UTC kosmosa ku\xc4\xa3i satv\xc4\x93ra ar stacijas manipulatoru, ko vad\xc4\xabja Enna Makleina. 11:31 UTC Cygnus bija pievienots pie Unity modu\xc4\xbca apak\xc5\xa1\xc4\x93j\xc4\x81s piesl\xc4\x93gvietas._NEWLINE_6. august\xc4\x81 13:30 UTC ar Canadarm2 manipulatoru Cygnus tika atvienots no Unity modu\xc4\xbca. 16:15 UTC tas tika palaists br\xc4\xabv\xc4\x81 lidojum\xc4\x81._NEWLINE_7. august\xc4\x81 13:00 UTC no pavado\xc5\x86u izme\xc5\xa1anas ier\xc4\xabces Nanoracks NRCSD-E tika palaisti pavado\xc5\x86i Aerocube-10a, Aerocube-10b._NEWLINE_6. vai 7. august\xc4\x81 no Hypergiant SEOPS/Spaceflight Inc Slingshot tika palaisti pavado\xc5\x86i RTFSat, Quantum Radar 3, NARSScube-2, ORCA._NEWLINE_P\xc4\x93c nanopavado\xc5\x86u izlai\xc5\xa1anas Cygnus veiks vair\xc4\x81ku m\xc4\x93ne\xc5\xa1u autonoms lidojums. Tiek pl\xc4\x81nots p\xc4\x81rbaud\xc4\xabt kosmosa ku\xc4\xa3a avioniku ilg\xc4\x81 lidojum\xc4\x81, k\xc4\x81 ar\xc4\xab demonstr\xc4\x93t divu Cygnus (p\xc4\x93c NG-12 starta oktobr\xc4\xab) vienlaic\xc4\xabgu lidojumu.'